钦定古今图书集成/明伦汇编/氏族典/第483卷 > 《廖用贤尚友录》 > 邵宗元
## 钦定古今图书集成/明伦汇编/氏族典/第483卷 > 《廖用贤尚友录》 > 邵宗元

按《明外史何复传》：“邵宗元，字景康，砀山人。由恩贡历
保定同知，有治行。时李自成陷山西，遣伪副将军刘
方亮由固关东犯，畿辅震动。宗元亟集通判王宗周、
后卫指挥刘忠嗣等，分门固守。城陷，宗元及中官方
正化不屈死。忠嗣分守东城。城将陷，召女弟适杨千
户者归，令与妻毛、子妇王同处一室，俱以弓弦勒杀”
之。复登城拒守。城破被执。忠嗣怒詈，夺贼刀杀二贼，
贼支解死。时武臣死者，守备则张大同与子坦之力
战死。指挥则文运昌、刘洪恩、戴世医、刘元靖、吕九章、
吕一照、李一广，中军则杨儒秀，镇抚则管民治，千户
则杨仁政、李尚忠、纪动、赵世贵、刘本源、侯继先、张守
道，百户则刘朝卿、刘悦、周守正、王好善、强忠武、王尔
祉，把总则、郝国忠、申锡，皆殉城死。

《唐书萧颖士传》：颖士尝兄事元德秀，而友殷寅、颜真
卿、柳芳、陆据、李华、邵轸、赵骅。时人语曰：“殷、颜、柳、陆，李、
萧、邵、赵，以能全其交也。”

廖用贤《尚友录》。